Wikiloc - 225. Sederisme en tren: de Vilajuïga a Figueres pel Camí de Sant Jaume
Senderisme en tren
Senderisme en tren on Wikiloc
225. Sederisme en tren: de Vilajuïga a Figueres pel Camí de Sant Jaume on Wikiloc

225. Sederisme en tren: de Vilajuïga a Figueres pel Camí de Sant Jaume
LA TRAVESSA Caminada que segueix íntegrament el tram del Camí de Sant Jaume entre les estacions de Vilajuïga i de Figueres, dos municipis de l'Alt Empordà. La travessa és interessant des del punt vista patrimonial. Visitarem bonics nuclis urbans, com els de Perelada i de Figueres. Aquí hi trobarem centres culturals visitables com la Casa-Museu Dalí i el castell de Perelada (visites concertades), que ben bé mereixen una vista. Per contra, des del punt de vista paisatgístic i excursionista, la caminada deixa un regust força agredolç.Tot i que hi ha trams amb bons panorames, com les que tenim del Canigó en el tram entre Marzà i Perelada, bona part de la travessa la fem sobre trams cimentats o d'asfalt. De fet, només tres trams de tot el recorregut el farem caminant sobre pistes de terra (6 km en total): - 1,1 km entre Pedret i Marzà - 3,2 km entre Marzà i Perelada - 1,7 km entre Vilabertran i FIgueres Això vol dir que 12,64 km (68,8%) el farem caminant sobre superfície dura, i el que és pitjor, de vegades per zones amb trànsit que fan una mica perillosa la caminada. CASTELL DE PERELADA El castell de Perelada obre les seves portes a les visites turístiques. Cal tenir en compte, però, que ho fa en horaris fixos i sota visita guiada. A principis de 2021 obria dissabtes i diumenges en horaris de matins: 10:00, 11:00 i 12:00 i tardes: 15:30, 16:30 i 17:30 hores. Calculeu l'hora més addient tenint en compte que per arribar-hi calen entre 2-3h de marxa des de Vilajüiga. Es poden fer les reserves trucant al tel. 972 53 89 34 o vía correu electrònic a infomuseo@grupperalada.com. ELS SENDERS La travessa segueix íntegrament la 3a etapa del Camí de Sant Jaume Català entre Vilajuïga i Figueres. Aquesta opció de camí surt de Sant Pere de Rodes i s'uneix a Figueres amb el que ve de Perpinya. De Figueres el camí travessa la Catalunya central fins al monestir de Montserrat, des d'on segueix cap a Igualada, Lleida, Osca i Jaca. VARIANT PIRINEXUS Atenció: la variant creua dos guals! Entre Perelada i Vilabertran el camí segueix durant 2 quilòmetres la carretera C-252. Una tram desagradble, absurd de fer a peu, i que pot resultar perillós atès que no hi ha voreres. De fet, es pot evitar si des de la sortida de Perelada part de les rutes de Pirinexus i el Camí Natural de la Muga. La desviació allarga la travessa en 1,8 km de més, però és força més agradable que el traçat original. Cal estar atents, però, a que la variant creua dos guals sobre els riu Llobregat d'Empordà i Muga. Els guals no estan equipats per a passar a peu sense mullar-nos, així que potser caldrà descalçar-nos i tenir en compte possibles pluges durants els passats dies per si hi ha més aigua del compte. Hem marcat amb waypoints les cruïlles i les direccions d'aquesta alternativa per si us animeu a seguir la variant. ELS TRENS Figueres té una estació de tren, la situada a llevant de la ciutat i que acull trens de rodalies i de regionals, estació on finalitzem la travessa. N'hi ha una segona per a trens d'alta velocitat al municipi de Vilafant, a l'oest de la ciutat, amb el nom de Figueres-Vilafant. L'estació d'alta velocitat es troba situada just a l'altre costat del límit municipal marcat per la riera de Figueres i que separa Figueres de Vilafant. Si la nostra destinació final és Barcelona, Girona o Tarragona, des del Teatre-Museu Dalí tenim la opció de triar l'estació de trens de Rodalies o d'alta velocitat, atès que la diferència de distància és mínima: - 1.100 metres a l'estació de Figueres (Rodalies) - 1.500 metres a Vilafant (AVE) Podeu consultar en el següent enllaç els HORARIS DE RODALIES DE CATALUNYA. I aquí els HORARIS DE TRENS D'ALTA VELOCITAT.